b'\n_START_ARTICLE_\nSpaghettiwestern\n_START_PARAGRAPH_\nSpaghettiwestern eller spagettiwestern er en betegnelse p\xc3\xa5 westernfilmer \xe2\x80\x93 det vil si filmer med milj\xc3\xb8er og historier fra det amerikanske cowboy- og nybyggermilj\xc3\xb8et p\xc3\xa5 1800-tallet \xe2\x80\x94 som ble produsert i Europa p\xc3\xa5 1960- og 1970-tallet, f\xc3\xb8rst og fremst i Spania og Italia. En rekke av filmene var brutale og nihilistiske og fikk derfor problemer med filmsensuren i mange land._NEWLINE_Typiske eksempler p\xc3\xa5 spaghettiwestern er Django (1966), Sartana (1968), Sabata (1969), For en neve dollar (1964) og den kanskje mest kjente av dem alle: Den gode, den onde og den grusomme (1966) av Sergio Leone. Skuespillere man ofte forbinder med denne type filmer, er Clint Eastwood, Franco Nero og Lee van Cleef.'